EN NETFLIX-SERIE
-God morgen. -God morgen.
BBC Broadcasting House. Ja, det stemmer.
-God morgen. -God morgen.
Ja, selvsagt. Ja.
-…være hovedfokuset. OK? -Ja, sir.
Greit. Skal vi sette i gang, alle sammen?
Som dere ser av dagsorden, har jeg tatt meg friheten…
Det er vel slik at det å åpne et møte i BBCs styre
er min oppgave som styreleder.
Hvis du insisterer, Dukey.
Det gjør jeg, John.
Første punkt på dagsordenen.
Det er med stor glede jeg kan bekrefte at konsesjonen,
tildelt av Hennes Majestet Dronningen,
har blitt fornyet i ytterligere ti år.
-Det er glimrende. -Fantastisk.
Fruktene av måneder, ja, selv år, med nitide forhandlinger,
hvilke jeg ledet.
Og hvis utfall jeg vil si at jeg ikke spilte noen liten rolle i å påvirke.
Men får jeg æren for det?
Å nei. Den får vår navnkundige kringkastingssjef
i sin Armani-dress og snøreløse sko,
som snakker et språk som ikke kommer fra England, men fra lederkurs i USA.
Dette trenger du ikke gjøre.
En mann med store skylapper, besatt av trusselen fra de nye parabolkanalene
at han ikke evner å se det som er blendende åpenbart,
at det er det som gjør oss annerledes enn kanalene BBCs overlevelse avhenger av.
Ikke vår likhet.
At vi nekter å gå bort fra Reiths idealer om allmennkringkasteren,
hvis oppgave er å informere, undervise og først etter dét underholde,
som gjør oss til dem vi er.
Og hvem er vi?
Vi er British Broadcasting Corporation.
BBC.
Vi er "tanta". Et kallenavn jeg alltid har holdt svært høyt. Og hvorfor det?
Fordi tante alltid vet best.
Men holder John Birt av kallenavnet?
Å nei, du. For ham er "tanta" en fornærmelse, siden det er umoderne.
Det er ikke progressivt, det er ikke avantgardistisk.
For Guds skyld, John.
Hva har man å utsette på yndlingstanten sin?
Jeg tenkte bare at du som er ung, kanskje hadde begrep om dette.
Kanskje om den hadde blitt laget i min levetid.
Du har rett. Vi har hatt den i årevis. Vi kan endatil ha leid den.
-Hvorfor ikke bare kjøpe en ny og stor? -Jeg vil ikke ha en som er ny og stor.
Men den har riktig stikkontakt og plugger. Du kan få deg satellitt-TV også.
-Med hundrevis av kanaler fra hele verden. -Og la BBC i stikken? Det kan jeg da ikke.
Du lar ikke BBC i stikken.
Å bytte vil bli ansett som et svik fra statsoverhodets side
mot rikskringkastingen. Forræderi. Som om jeg skulle blitt katolikk.
Se for deg en svær, gyselig parabolantenne her. Som et romskip.
Den kan de gjemme.
Du kan jo bare lukke ørene, stikke hodet i sanden
og late som om du ikke vet hva som foregår.
Ja, det kan jeg da vel klare.
Da kan jeg se om vi kan få tak i kanalen konsentrert om hesteløp.
Som ved disse tippestedene? Med nattløpene fra USA?
Jeg kunne ikke ha arbeidet.
Du eier veddeløpshester. Det er en del av arbeidet ditt.
Vel. Du har rett. Den har nok sett bedre dager.
Selv fjernsynsapparatene blir som metaforer her.
-Er jeg smusset til? -La meg se. Du ser bra ut.
Dekket av leppestift…
Adjø.
-God morgen. -God morgen, Martin.
God morgen, alle sammen. Hvordan står det til?
-Har du et øyeblikk? -Ja.
Lukk døren.
Jeg snakket med prinsessen igjen. Vi får frie tøyler med spørsmål og klipp.
Eneste vilkår er at hun vil snakke med dronningen før det sendes.
-Når vil hun spille det inn? -Søndag.
Hun sier at Kensington Palace er helt øde da.
Selvfølgelig. Det er 5. november. Guy Fawkes Night.
Betydningen av den datoen gikk ikke meg hus forbi heller.
-Flere må godkjenne dette. -Hvorfor?
-Jeg lovte at bare vi ville vite om det. -Gi deg.
Et intervju som dette må godkjennes av nyhets- og aktualitetsdirektøren.
Antakeligvis også kringkastingssjefen.
-Hvordan har helten min det? -Det går fint.
-Hvordan går det på skolen? -Bra.
-Har du fått noen nye venner? -Freddie kom innom fra MJA.
Så hyggelig, da.
Det er et par i mitt internathus som jeg tror jeg blir venner med.
Bra. Vel. Mamma har kanskje også fått seg en ny venn.
OK.
Akkurat nå er han bare en venn, men jeg håper han blir mer,
og jeg ville at du skulle få vite det først.
Må du fortelle meg slikt?
Jeg trodde at du ville bli glad på mine vegne.
Jeg foretrekker at du ikke tar opp slikt med meg. Jeg vet aldri hva jeg skal si.
Det er pinlig.
Det er vanskelig nok at du er i nyhetene hele tiden.
Du gjør bare ting vanskeligere.
-Klar? -Jeg må gå.
-Aftengudstjeneste. -Greit.
Ha det.
Gratulerer med dagen
Gratulerer med…
Det er da altfor meget.
Gratulerer, kjære Sue…
Har du sett på maken.
Gratulerer med dagen
-Takk. Skål. -Skål.
Gratulerer med dagen.
-Jeg får ikke dratt til Cheltenham i år. -Virkelig?
En som var svært taktløs, inviterte Frankrikes president.
Hvis De ikke kan være der selv, ma'am, kan de se høydepunktene på ITV.
-Channel 4. -Channel 4 var det, ja.
-Sendes ikke Cheltenham på BBC? -Det ble sendt der i 40 år.
Så betalte Channel 4 mer enn fem ganger så mye som BBC.
-Vi hadde ikke råd lenger. -Det er Cheltenham. Gold Cup.
-Kan ikke du gjøre noe med det? -Hviske i din ektemanns øre?
Eller trylle litt på soverommet.
Du store min, altså.
Dronningen var ikke seg selv i dag.
Hun var omgitt av noen av sine næreste venner, men fremstod likevel litt matt.
Stakkars kvinne.
De barna har mye å svare for.
For hver dag kommer det nye skrekkeligheter i avisene.
Kunne ikke BBC gjøre noe for å muntre henne opp?
Minne alle om hvor hardtarbeidende hun er. Hvor heldige vi er som har henne.
-Hun har snart 70-årsdag. -Det er en fin tanke.
Lage et av dine spesialprogrammer. Der vi viser vår takknemlighet.
Jeg skal snakke med kringkastingssjefen.
-For mine synders skyld. -Takk.
Herregud. Alle toppsjefene.
Det går fint.
Hva tror vi hennes agenda er?
Jeg tror at hun har flere agendaer. Hun opplever seg misforstått.
Hun er sint. Hun vil bli renvasket.
-Vil hun være kritisk til monarkiet? -Helt klart kritisk til Charles.
Forklar meg én ting. Dette kan hun få hvem som helst i verden til å lage.
Hvordan fikk du henne til å velge deg?
Det er jo ikke meg hun velger, er det vel? Det er BBC.
Hun velger oss fordi hun føler seg trygg, forstått og beskyttet.
Han er beskjeden. Vi snakker om Martin. Når han bestemmer seg for noe,
kan han være veldig overtalende.
Greit. Gi meg en dag eller to.
-Jeg må tenke på det. -På hva da?
Etikken rundt å gi noen med en så personlig agenda en nasjonal talerstol.
Mange vil protestere vilt, ikke minst vår egen styreformann.
Hussey? Hva med ham?
Med unntak av hans utdaterte syn på BBCs rolle
ikke bare i nasjonens liv men også i den britiske folkesjelen,
er han også ektemannen til dronningens mest høytstående hoffdame.
Han ofrer heller venstrebeinet enn å la dette bli sendt.
Dere visste vel det? At han mistet høyrebeinet i krigen?
Amputert i en leir for krigsfanger.
Dette må ikke komme videre.
-Ja. -John? Tilbake om et øyeblikk.
Duke Husseys kontor ringte. Han vil snakke med deg.
Sa de hvorfor?
Bare at det hastet, de lurte på om du kunne få det til i ettermiddag?
-God ettermiddag, sir. -God ettermiddag.
Som du vet, har jeg aldri ønsket å blande meg i redaksjonelle spørsmål
eller påvirke programskapere på noe vis.
Det er kringkastingssjefens bord.
Men nå som min periode går mot slutten, lurer jeg på om du kan gjøre ett unntak.
Jeg vil at vi skal gjøre noe for dronningen. En hyllest av en sort.
Om hvor hardtarbeidende hun er og om hvor forbannet heldige vi er som har henne.
Var det derfor du ba meg om å komme?
Ja. Bare for å stille spørsmålet. Er det veldig uforskammet av meg?
For uansett hva man mener om kongefamilien,
så har hun vært bemerkelsesverdig.
Hun får ikke hverken den ære eller takknemlighet hun fortjener.
Og er ikke det en av de mange ting BBC er til for?
Å kysse monarkens ring?
Hvis du vil si det slik, så.
Jeg innser at det er en umotens innstilling, men på godt og vondt
er monarkiet del av den britiske egenart. Hva står vi igjen med uten det?
-En egalitær, moderne republikk? -Men ikke Storbritannia.
Et nytt Storbritannia. Et annerledes Storbritannia.
Bare Britannia. Ikke noe stort over det.
Det er det samme med BBC. Hva står man igjen med uten BBC?
Et land, men ikke Storbritannia.
Slik er de to institusjonene kongehuset og BBC i seg selv sammenflettet.
Det reflekteres for øvrig at vår eksistens skyldes en kongelig konsesjon.
Du ser monarkiet som del av landets reisverk.
Jeg gjør det.
Mens flere og flere rett og slett bare ser på det som del av møblementet nå.
Noe de har vokst opp med, men ikke noe som ikke kan ommøbleres.
Kastet ut, om det trengs, eller erstattet. Det samme gjelder BBC.
Meningsmålingene viser at folket roper på endring
fra etterkrigstiden og til noe mye mer…
En dum, kommersiell parabolepoke, styrt av Rupert Murdoch,
med uendelig mange valg, og tusen ulike kanaler, som alle tilbyr vås?
Jeg vet at det ikke ligger til min rolle å blande meg.
Nå har jeg vært styreformann i nesten ti år, mitt fulle åremål,
og jeg har aldri bedt om noe.
Du har vært stille som en mus.
Og dette gjør jeg ikke for min egen skyld,
men for et land det har vært min glede å tjene i hele mitt liv.
Kom igjen, John.
Et fint engangsprogram i storslått BBC-stil,
som samler oss alle om å feire en av dem vi holder mest av
der vi sier: "Takk, ma'am."
-Steve Hewlett. -Steve. Det er John.
Den kruttkvelden vi diskuterte… La oss gjennomføre det.
Hei.
Min bror ringte meg. Han er litt bekymret.
-Om hva da? -Deg. Oppriktig talt.
Han sa at han tok notater fra deres første møte, som ikke stemte med det andre.
I det første sa du at MI5 fulgte med på meg, i det andre MI6.
Jeg tror faktisk at det kan være begge.
Han sa at det fantes andre motsetninger.
Han angrer på at vi ble presentert. Jeg skal ikke ha mer med deg å gjøre.
To ting.
Dette er vanlig. For å være ærlig forventa jeg vakling i siste liten.
Jeg tror at du valgte intervjudatoen, 5. november, bålkvelden, med vilje.
Bare fordi alle var opptatt. Ingen symbolikk.
De 13 bak kruttsammensvergelsen i 1605 trakk seg nesten i siste liten også,
og lederen måtte få dem til å gjennomføre.
Kanskje han burde avstått. Ikke bare mislyktes de.
-De ble hengt, trukket og kvartert. -Men vi kommer til å lykkes. Jeg lover.
-Hva var det andre? -Hva?
To ting, sa du.
-Jeg tror de kan ha overtalt broren din. -Nei.
Disse menneskene mener alvor.
Å ombestemme seg på denne måten er altfor irrasjonelt.
For tilfeldig.
Jo raskere vi får dette gjort, jo bedre, mener jeg.
I dag er det 5. november.
Det er en betydningsfull dato for Storbritannia.
Guy Fawkes Night. Hva vet vi om Guy Fawkes?
-Han var en opprører. -Litt mer enn bare en opprører.
En terrorist?
På en måte. Saken hans var så visst politisk.
-En forræder? -En forræder.
Det stemmer. Englands kanskje mest kjente forræder.
Og hva mener vi når vi omtaler noen som en forræder?
En forræder begår forbrytelsen forræderi,
som er avledet av det franske ordet trahir, "å forråde".
Det fins ulike typer forræderi.
Småforræderi, for eksempel en hustru som dreper sin ektemann,
eller en tjener som dreper sin herre.
Men Guy Fawkes og hans medsammensvorne gjorde seg skyldige i høyforræderi.
Hvilket betyr?
-Å prøve å drepe kongen? -Det stemmer.
Å prøve å drepe kongen.
Guy Fawkes jobbet med 12 andre menn.
Lederen var en mann ved navn Robert Catesby.
Sammen planla de kruttsammensvergelsen i 1605,
som den har blitt kjent som senere.
En plan opprørske katolikker klekket om å sprenge parlamentsbygningene.
den dagen de visste at kongen, dronningen
og prinsen av Wales ville være til stede.
Parlamentets høytidelige åpning den 5. november.
I dagene før, i nattens mulm og mørke,
kom de seg inn i en kjeller som lå rett under Overhuset.
De fylte den med 36 tønner med krutt.
Fawkes' jobb den kvelden var å tenne den ytterst viktige lunten.
Hans mål var å massakrere hele det protestantiske etablissement
i én eneste omgang.
En handling som ville endre landet for all fremtid.
God kveld.
-Kos deg med fyrverkeriene. -Ha en fin kveld.
Vi har kommet for å levere det nye hi-fi-lydanlegget.
-Hun venter dere. -Takk.
Sånn.
Greit.
Kan De ta denne på Dem, er De snill, Deres Kongelige Høyhet?
Takk skal du ha.
OK, Martin. Begynn når du er klar.
Vi kan stoppe når som helst, men båndene varer i 32 minutter.
Vi tar en pause for å bytte dem omtrent hver halve time.
Er alt klart? OK.
Klar?
Deres Kongelige Høyhet…
-Gå og si hei. -Hei.
De tenner det nå.
-Mor. -Der er du jo.
Oi!
…på egen hånd, fra Monaco.
Det var fantastisk.
Hei, bestemor.
Da jeg var i Skottland…
-God morgen. -God morgen.
-Skal du sjekke inn?
Nei, jeg er her for å treffe en venn.
Jeg mener at han bor i Hertuginnen av York-suiten.
Og navnet var?
-Catesby. -Jeg skal si ifra om at du er her.
Hei. Gjesten din har ankommet. Kan jeg sende ham opp?
Takk skal du ha.
Du går bare gjennom baren og opp trappene,
ned den lange korridoren, så er det fjerde dør på høyre side.
Da jeg ble separert fra prinsen av Wales, ble jeg ansett for å være…
Jeg forventet dynamitt. Sensasjonelt, John. Våre karrierers største scoop.
Det kan få en bråstopp på karrierene også, for ikke å nevne følgene for henne.
…ekteskapet hadde på prins William?
Jeg garanterer at hun går til andre.
Spør dere selv om følgende. Hvordan hadde det føltes om dette gikk ut på CBS?
Eller ABC. Eller ITV. Eller Channel 4.
Vi gir like fullt en svært såret og ustabil kvinne en talerstol.
Som helt tydelig ønsker å påføre monarkiet betydelig skade.
Det er til syvende og sist opp til deg, John.
Spol tilbake.
Denne delen.
Tror De fortsatt at prins Charles vil bli konge?
Diana insisterte på å fortelle det til dronningen personlig?
I morgen.
Om du stanser saken, må du si det før dagen er omme.
Sånn at vi kan stanse henne.
Det er veldig krevende. Kvelende.
For pokker, da!
I etermedier over hele verden. Det får vente. Han får stille seg bakerst i køen.
Gi meg beskjed. Takk.
Se meg i øynene og si at jeg ikke kommer til å angre.
Det gjør du ikke.
De sa den måtte stå ute av syne.
-Flott utsikt herfra. -Ja.
Parabolantenner er visst installert i alle kongelige residenser.
Så lenge de er ute av syne.
Og kanalen med hesteløp du ønsket, akkurat som på tippestedene.
-Hørte du det, mor? -Noe så spennende!
-Enkel bruksanvisning på alle kontroller. -Kan jeg få se?
Trykket i en pen, stor og idiotsikker skrifttype.
-Hva med såpene, da? -Ikke at vi ser på sånt, altså.
-Vel… 23 er UK Gold. -Akkurat.
De har repriser av Dallas, Knots Landing og The Bill.
-Si at du ikke aner hva jeg snakker om. -Ingen anelse.
-Vent. Det er favoritten. -Nei, jeg vet ikke hva det er.
Kan du sette på hesteløpene? Jeg gikk meg visst bort.
Det er så trist å se henne streve med et medium
hun er så uløselig knyttet til.
I 1936, året hun ble tronarving,
ble det første BBC-programmet kringkastet fra Alexandra Palace.
Knapt noen hadde fjernsyn på den tiden. Det endret seg da hun ble kronet.
Millioner kjøpte fjernsynsapparater for å se kroningen. Bare én kanal. BBC.
Noen timer, vet du, med undervisningsfjernsyn
og "God Save the Queen" som avslutning på kvelden.
-Det stemmer. -Så kom det kommersielt fjernsynet.
-Husker du det? -Ja.
-Og farver. -Det var et sjokk.
Så fikk vi tre kanaler, og så en fjerde.
-Nå er det hundre. -Ma'am.
Vi mottok nettopp en telefon fra prinsessen av Wales.
Hun ber om å få snakke med Dem om en sak som haster.
-Når? -I kveld, hadde hun håpet.
Jeg bør dra nå. Lekser.
-Bestemor. -William.
-Oldemor… -Nei, jeg blir også med.
Takk, vennen min.
-William. -Hvilke stiler er det du må skrive nå, da?
Takk skal du ha.
Deres Kongelige Høyhet.
Takk for at du tar meg imot, mama.
Det er noe jeg ville du skulle høre fra meg først, og jeg tror
at du vil ha enda mindre til overs for meg etterpå.
Kan ikke jeg få bedømme det?
Jeg har gitt et intervju.
-Et intervju av hvilken sort? -Et komplett, ganske ærlig BBC-intervju.
-Som blir sendt mandag den 20. -Hvorfor?
Jeg hadde behov for å rydde opp i noen ting.
-Angående mitt ekteskap. -Ærlig talt. Du har hakk i plata.
Angående det at jeg så ofte har blitt utestengt,
etterlatt til å klare meg på egen hånd.
At jeg har hatt det vanskelig på grunn av mangel på medfølelse,
følelser og medlidenhet.
Har vi ikke hørt alt dette før? Tusen ganger.
Har vi ikke lest det i avisartikler tusen ganger før?
Har det ikke slått deg at om du ønsket å rydde opp,
så var kanskje ikke et offentlig forum riktig sted?
At det var best å ta det privat, med de involverte?
-Det har jeg prøvd. -Når?
Mange ganger i årenes løp.
Jeg ville snakke med deg, ansikt til ansikt.
Hver gang har du enten avvist meg eller vært utilgjengelig.
Jeg forstår at det ikke er lett å finne veien i denne familien.
Og jeg kan forstå hvorfor du tror at vi alle er litt utilnærmelige.
Men det finnes et annet ord for "utilnærmelig". Opptatt.
Vi er alle travle mennesker med fulle kalendere,
sjelden under samme tak to kvelder på rad.
Og ingen av oss, ikke et eneste av de høyeststående i kongefamilien,
har tid til overs til å tenke på seg selv,
og enda mindre deg og hvordan vi kan sørge for at vi gjør ditt liv ulykkelig.
Det overrasker deg kanskje tvert om,
når du hører at vi bruker mye tid på nettopp det motsatte.
Når folk, hærskarer av folk sier til:
"Hva har jenta gjort nå? Hvem tror hun at hun er?"
Hva ser du for deg at jeg sier? "Å ja. Diana er forferdelig.
Et mareritt. For en feil det der var."
Ikke én gang. Ikke én eneste gang.
Du er min eldste sønns kone, mor til mine barnebarn
og et skattet høytstående medlem av familien.
Derfor forsvarer jeg deg hver gang.
Lojalt. Ettertrykkelig. Helt og holdent.
Fienden du ser for deg at jeg er, fiend- skapen du ser for deg at vi alle føler,
er noe du innbiller deg.
Er det det?
Ja.
Alt noen av oss ønsker, Diana,
er at du… skal være lykkelig.
Og at du en dag blir vår neste dronning.
Jeg formoder at det alt er for sent til å stanse dette?
Ja.
Har du fortalt det til William?
Ikke ennå, nei.
Stakkars gutt. Som om han ikke har nok å bekymre seg for.
-Han er sterkere enn du tror. -Jeg sa ikke svak.
Han er bare barnet og har alt nok å bekymre seg for.
Jeg ber ham om å ikke se det.
Håper du ikke har noe imot at Philip og jeg heller ikke ser på.
Mandag den 20. har vi faktisk bryllupsdag.
Åtteogførti år.
Gratulerer.
Jeg er glad på deres vegne.
Det er det jeg hadde ønsket meg selv.
Og så skrudde han den ut. Og der sto han!
Ingenting, altså!
Dukey?
-John! -Beklager forstyrrelsen.
Ingenting å beklage. Ha meg unnskyldt. Kom.
Sett deg ned.
Jeg er for å fortelle deg at BBC faktisk har laget et eget program
om monarkiet, som vi vil kunngjøre på tirsdag.
-Tirsdag den 14.? -Ja.
Prinsen av Wales' fødselsdag.
Det er ukarakteristisk sentimentalt av deg, John, om jeg får si det.
Det var datoen hun insisterte på at kunngjøringen fant sted.
Dronningen. Rørende at hun ønsket det.
Jeg har alltid sagt at hun som mor forguder ham. Virkelig.
Det er ikke dronningen.
Hvilken "hun" snakker du om?
Dronningen har gulljubileum om sju år.
BBC vil lage talløse programmer, med god grunn, for å hylle henne da.
I mellomtiden mente vi at et dybdeintervju i Panorama
med prinsessen av Wales var mer relevant.
Hva? Hvorfor skulle BBC gi henne sendetid,
om så et intervju? Piken er en løs kanon.
Vi har ikke alltid kommet overens, men som styreformann og kringkastingssjef
har vi alltid vært enige om å gå langt for organisasjonens beste.
Dette dreper oss.
Etter mitt syn vil dette kunne definere BBC.
Få det vekk! Dette knuser oss!
Jeg ville bare formidle nyheten til deg direkte.
Da vil du havne på feil side i historiebøkene, John.
-Takk for at du tok deg tid. -Feil side av historiebøkene!
En varm velkomst til den 67. kongelige varieté.
Et veldedig arrangement til inntekt for Entertainment Artists Benevolent Fund.
Fra West End i London, på dagen dronningen feirer sin 48. bryllupsdag.
Deres Majestet.
Mange gratulasjoner til dronningen og HKH Hertugen av Edinburgh.
Stjernene står klare bak teppet
til det som tegner til å bli en minneverdig aften.
Deres Kongelige Høyhet, mener De virkelig…
Du går glipp av det.
…at medlemmer av kongefamilien har vært ute etter Dem?
Da jeg ble separert fra prinsen av Wales, ble jeg sett på som "det fremste problem".
Det første av min sort.
Da Deres første sønn ble født, må De ha vært svært lykkelig.
Da William ble født,
ble jeg uvel
og fikk en fødselsdepresjon.
Jeg ville bare tilbringe dagene i sengen.
Alt var svært mørkt for meg.
Ba De om hjelp?
Hvis du er den første i en familie som noen gang føler deg nedfor,
er det ganske vanskelig å få den støtten du trenger, så…
…da lider du alene.
Hvilken innvirkning hadde sykdommen på ekteskapet Deres?
Det gav folk en vidunderlig ny merkelapp å sette på meg. "Diana er sprø.
Hun burde sendes på et hjem."
Men det fins knapt bedre metode for å bryte ned en personlighet
enn å isolere den.
Det sies at forholdet mellom Deres ektemann
og Mrs. Camilla Parker Bowles blusset opp rundt 1986.
Bidro det til at ekteskapet brøt sammen?
Vi var tre i dette ekteskapet, så det ble litt trengsel.
Gjorde det meg sønderknust?
Ja.
Følte jeg meg mislykket? Ja.
Når De ser tilbake, så sier De at kongefamilien gav Dem opp.
-Hvorfor tror De at de gjorde det? -Fordi jeg ikke gjør ting som dem.
Fordi jeg ønsker å knytte følelsesmessige bånd til mennesker
og trøste dem gjennom tunge tider.
Og dette er ikke noe kongefamilien bidrar med?
Jeg giftet meg ikke bare inn i en familie. Jeg giftet meg inn i et system.
Men jeg går ikke stille i dørene. Jeg skal kjempe til siste slutt.
Hvilken innvirkning har ekteskapets sammenbrudd hatt på prins William?
Han er en som tenker veldig,
så det er vanskelig å si hvordan det har innvirket ennå.
Vi får vente i noen år.
-Går det bra med Dem? -Ja, det går fint.
Tror De at prins Charles vil bli konge?
Hvem vet hva skjebnen bringer.
Det er svært krevende, en rolle som er kvelende,
og Charles har alltid hatt delte meninger.
Herregud.
Siden jeg kjenner ham så godt, tror jeg at toppjobben…
For pokker, da!
…vil begrense ham stort,
og jeg er ikke så sikker på hvordan han vil takle det.
Hva i helvete gjør hun?
Noen vil kanskje se på dette som en hevn fra Dem mot prinsen av Wales.
Jeg snakker verken med bitterhet eller sinne,
men med sorg over at ekteskapet vårt brøt sammen.
Tror De at De noen gang blir dronning?
Jeg vil bli dronning av folkets hjerter, i folkets hjerter.
Men jeg ser ikke for meg å noen gang bli dronning av dette landet. Nei.
Det er nok ikke mange som ønsker det. Og da mener jeg dem på toppen,
på min ektemanns side, for de har bestemt seg for at jeg er et problem.
Punktum.
En byrde.
Men noen må gå ut i gatene og gi folket den kjærligheten de trenger.
Takk, Deres Kongelige Høyhet.
Prinsesse Diana snakket åpent ut om fremtiden, ødelagt ekteskap og fremtiden.
Det forbløffende intervjuet sjokkerer hoffet.
De ble så forbløffet at de ikke kunngjorde noe i går,
men de kan nok ikke gjemme seg bak det.
Jeg mener virkelig at de må si noe.
Beskyldningene mot kongefamilien, og særlig mot prins Charles,
var enormt store.
"TRE AV OSS I DETTE EKTESKAPET"
PRINSESSEN "GÅR IKKE STILLE I DØRENE"
Det jobber svært mange ærlige og redelige mennesker i BBC.
På deres og min egen vegne, så sier jeg unnskyld.
Diana hadde anstendighet nok til å advare meg på forhånd,
men ingen var forberedt på dette.
Jeg klandrer meg selv helt og holdent og leverer selvsagt min oppsigelse.
-Det trenger du ikke, Dukey. -På alle måter, ma'am.
Jeg får alt høre sjokkerende rykter om hvordan de sikret seg intervjuet.
Hvordan kan jeg styre en organisasjon jeg ikke lenger kjenner igjen?
Det er ikke en verden jeg kjenner igjen lenger.
La meg.
Kan vi ikke bare finne BBC?
Tekst: Fredrik Island Gustavsen